13. maj, 2024

Snažne žene za snažan svet

Uspešno završen prolećni Schwarzkopf Gliss Program samopouzdanja

Beograd – Pod sloganom "Snažne žene za snažan svet" uspešno je završen prolećni Schwarzkopf Gliss Program samopouzdanja kreiran od kompanije Henkel i brenda Schwarzkopf Gliss sa ciljem osnaživanja žena na profesionalnom planu. Priliku da uz vrhunske stručnjake steknu nova znanja i razviju veštine koje će im pomoći za razvoj karijere, imalo je pedeset dama koje su u okviru ovog besplatnog programa iskusile inspirativna predavanja.

Schwarzkopf Gliss Program samopouzdanja okupio je eminentne stručnjake iz različitih sfera poslovanja koji su sa polaznicama podelili svoje bogato iskustvo, savete i perspektive, pružajući im dragocene uvide u različite aspekte ličnog i profesionalnog razvoja - od izbora zanimanja i pisanja CV-ja, razgovora za posao, veština prezentovanja, do rada u timu, upravljanja stresom i rada na samopouzdanju.

Poslednji susret prolećnog Programa samopouzdanja započeo je razgovorom ambasadorke programa i brenda Schwarzkopf Gliss, Marije Kilibarde i doc. dr Žilijete Krivokapić, kognitivno-bihevioralne psihoterapeutkinje koja je pružila dublje uvide o samopouzdanju, samopoštovanju i asertivnoj komunikaciji, deleći svoje bogato stručno znanje sa polaznicama.

Susret je nastavljen u formi panel diskusije kojom je moderirala Marija Kilibarda, a u okviru koje su polaznice imale priliku da čuju inspirativne priče i steknu nove perspektive od strane stručnjaka iz različitih oblasti poslovanja. Milica Šljivančanin, direktorka marketinga u Henkel-u, podelila je svoje dragoceno iskustvo iz ugla žene u korporativnom svetu i svim izazovima i trijumfima s kojima se susretala na svom profesionalnom putu. Osnivačice Wannabe magazina, Nađa Jokanović i Nina Milović podelile su iskustva na svom putu uspeha, važnosti podrške, ali i izazovima koje nosi žensko preduzetništvo. Tijana Bejatović, osnivačica topIC platforme koja se posvetila unapređenju načina komunikacije unutar kompanija, podelila je svoju inspirativnu priču kao žena koja je napustila korporativni svet i hrabro korača putem preduzetništva.

Ovaj susret obogatio je i specijalni gost iznenađenja, PhD Bora Miljanović, osnivač i CEO kompanije Represent System koji je od samog osnivanja kompanije posvećen kreiranju radnog okruženja koje promoviše i podržava ženske talente i kao rezultat toga njegov kolektiv danas čini više od 90% žena.

Ova interaktivna panel diskusija omogućila je razmenu ideja i podršku među polaznicama, ističući važnost zajedništva i međusobne podrške među ženama u poslovnom svetu.

Schwarzkopf Gliss Program samopouzdanja nastaviće se u septembru mesecu i biće usmeren na promenu karijere, poslovnu kulturu, lični razvoj i sve izazove sa kojima se polaznice programa mogu suočiti na profesionalnom putu.

Brend Schwarzkopf je tu da podrži i osnaži sve žene da postanu najbolja verzija sebe, jer samo sigurna i snažna žena je samouverena na svim životnim poljima!

**O kompaniji Henkel**

Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. Sa sektorom Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2023. godini, Henkel je ostvario prodaju od preko 21,5 milijarde evra i prilagođeni operativni profit od oko 2,6 milijarde evra. Prioritetne akcije Henkel-a su uvrštene u nemački indeks DAX. Održivost ima dugu tradiciju u Henkel-u, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 48.000 ljudi širom sveta - ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations“. Za više informacija, molimo vas posetite [www.henkel.rs](https://www.henkel.rs/)

Kontakt Jelena Gavrilović Šarenac Ana Rončević

Telefon +381 60 207 22 09 +381 11 207 21 99

Email jelena.sarenac@henkel.com ana.roncevic@henkel.com

Henkel Srbija d.o.o.